procesaur/Wiki.mk huggingface dataset:
Арвајхер

Арвајхер (|Арвайхээр) е главниот град на покраината Оворхангај и централна точка во Монголија. Градот има население од 19.058 жители.
1 Сообраќај
Аеродромот Арвајхер (AVK/ZMAH) има една писта и има редовни линии до Улан Батор и Алтај.
2 Поврзано
* Список на градови во Монголија
3 Наводи
Карлос Чавес

Карлос Антонио де Падуа Чавес и Рамирес (шпански: ''Carlos Antonio de Padua Chávez y Ramírez'', 13 јуни 1899 - 2 август 1978) — мексикански композитор, диригент, учител, новинар и основач и директор на Националниот Симфониски Оркестар на Мексико. Бил под влијание на домородните мексикански култури. Од неговите шест симфонии, најпозната е ''Втората Симфонија'', наречена ''Индијанска Симфонија'' (''Sinfonía India'') во која се користат перкусиони инструменти на племето Јаки.
Во неговото време, Карлос Чавес бил највлијателниот композитор во земјата, градејќи рафиниран и класичен музички израз. Освен шесте симфонии, има напишано повеќе од 200 дела, меѓу кои и балети и опери.
Црква Сант Агата деи Готи

Црквата Света Агата Сицилијанска (италијански : ''Chiesa di Sant'Agata dei Goti'') е црква која се наоѓа во Рим, Италија и е во склопот на Римокатоличката црква. Црквата била изградена во времето на Рицимер во 460 година. Црквата попаднала во склопот на Римокатоличката црква и истата била реконструирана во времето на папа Григориј I од 592 до 593 година, како и во 16 век и 17 век. Црквата е посветена на Агата Сицилијанска. Фасадата од црквата била реновирена во 1729 година од страна на Франческо Ферари.
Црква Сан Карло ал Корсо

Црквата Сан Карло ал Корсо (италијански :''Basilica dei Santi Ambrogio e Carlo al Corso'') е црква која се наоѓа во Рим, Италија и е во склопот на Римокатоличката црква. Црквата била изградена во 1610 година, а била завршена во 1669 година. Посветена е на Амброзио Милански и Карло Боромејски.
Црква Сан Лоренцо ин Панисперна

Црквата Сан Лоренцо ин Панисперна (италијански :''San Lorenzo in Panisperna'') е црква која се наоѓа во Рим, Италија и е во склопот на Римокатоличката црква. Се смета дека црквата била изградена во времето на Константин I Велики, но првите документи за неа датираат од 1300 година во времето на Папа Бонифациј VIII. Моменталната црква била целосно реновирана во времето на Папа Григориј XIII во 1575 година.
Папа Климент XIV

Климент XIV (лат. Clemens PP. XIV; 31 октомври 1705 - 22 септември 1774) — римски папа од 19 мај 1769 до 22 септември 1774. Тој бил Францискканец, а во моментот кога бил избран за папа бил монах.
Папата Бенедикт XIV му доверил висока функција во римската курија, а папата Климент XIII го назначил за кардинал. Во 1773, тој ја издал булата „''Dominus ac Redemptor''“, со која го укинал Исусовото општество, кои уште 2 века пред тоа се јавувале како главна сила на контрареформацијата. Една година по тоа, папата Климент XIV починал.
Црква Сан Лоренцо ин Лучина

Црквата Сан Лоренцо ин Лучина (италијански :''Basilica di San Lorenzo in Lucina'') е црква која се наоѓа во Рим, Италија и е во склопот на Римокатоличката црква. Се смета дека црквата била изградена во 4 век, а истата е посветена на Свети Лаврентиј. Целоста реконструкција на црквата била извршена во 1130 година во времето на Папа Паскал II.
Папа Лав XII

Лав XII (лат. Leo PP. XII; 22 август 1760 - 10 февруари 1829) — римски папа од 28 септември 1823 до 10 февруари 1829. Тој бил голем цкевон дипломат, па бил наречен дипломат на Светиот сојуз. Го осудувал либерализмот. Ја признал независноста на новосоздадените држави во Јужна Америка. Во 1828 ја издал булата „''Locum beati Petri''“. Погребан е во базиликата Свети Петар во Рим.
Папа Пиј VII

Пиј VII (лат. Pius PP. VII; 14 август 1740 - 20 август 1823) — римски папа од 14 март 1800 до 20 август 1823.
Тој бил папа во време, кога доминирала ситуацијата во Франција. Промените во црквартадовеле до намалување на нејзиното влијание. Во преговорите со Наполеон Бонапарт, било потврдено дека најголемиот број на Французи се Католици, но дека католичката црква повеќе не е на ниво на државна религија.
Во 1804, Наполеон побарал од папата да го круниса за цар, но овој одбил. Во 1806, Наполеон ја осовил и присоединил Папската Држава. Ппата го исклучил од црквата Наполеон, а тој го лишил папата од правата во Савона. Но, папата Пиј VII не попуштал додека бил во заробеништво и не именувал нови бискуи во Франција.
Во 1814, тој бил ослободен и на Виенскиот конгрес повторно се обновува постоењето на Папската Држава. Во 1815, тој го обновил постоењето на Исусовото општество.
Папата Пиј VII е погребан во базиликата Свети Петар во Рим.
Варвари

Варвари (еднина: варвар или варварин) се племиња што сѐ уште живеат во праисторија, немаат основано писмо ниту култура. Повеќето биле номади што живееле од ограбување на развиените и недоволно заштитени држави. Нивната војска не била доволно организирана, оделе во војна без тактика, па и затоа често ги губеле битките.
1 Варварите како мотив во популарната култура
* „Варварин“ (англиски: ''Barbarian'') — песна на британската хеви-метал група Електрик визард (''Electric Wizard'') од 2000 година.
Квириналски дворец

Квириналскиот дворец (итал.''Palazzo del Quirinale'') е официјалната резиденција на претседателот на Италија. Дворецот се наоѓа на ридот Квиринал, по кој и го добил името.
Дворецот бил изграден во 1573, како летна резиденција на папата Григориј XIII. За неговата изградба бил ангажиран архитектот Доменико Фонтана, а за капелата Карло Мадерна. Во дворецот, долго време се собирала конклавата. Во првата половина на XX век, дворецот бил одржуван од кралот Виктор Емануел II. Во него се наоѓаат фрески од Гвидо Рени и Мелоцо да Форли.
Папа Пиј VIII

Пиј VIII (лат. Pius PP. VIII; 20 ноември 1761 - 30 ноември 1830) — римски папа од 31 март 1829 до 30 ноември 1830. Бил назначен за епископ на Монталто од страна на папата Пиј VII. Наполеон наредил да биде уапсен во Мантова. Во 1816, станал кардинал и епископ на Чезена, а во 1821 и епископ на Фраскати. Кога бил избран за папа, бил тешко болен. Работел како и неговите претходници. Ја издал енцикликата, која ги осудувала тајните револуционерни организации во Италија наречени Карбонари.
Папа Пиј IX

Пиј IX (|Pius PP. IX; 13 мај 1792 - 7 февруари 1878) — римски папа од 16 јуни 1846 до 1 јуни 1878. Тој бил папата со најдолгиот понтификат досега, во времетраење од 31 година и 236 дена. За време на неговиот понтификат, Папската Држава изгубила најголем дел од својата територија, а тој се повлекол во Ватикан. Во 1854 ја прогласил догмата за безгрешната Богородица, а во 1870 за непогрешливиот папа.
Папа Лав XIII

Лав XIII (лат. Leo PP. XIII; 2 мај 1810 - 20 јули 1903) — римски папа од 20 февруари 1878 до 20 јули 1903. Со 93 години, тој бил најстариот папа, а неговиот понрификат бил третиот најдолг. Тој е познат по интелектуалноста и социјалните учења со неговата енциклика Rerum Novarum и неговите обиди да ја одбрани црквата од современите мислења.
Папа Пиј X

Пиј X (лат. Pius PP. X; 2 јуни 1835 - 20 август 1914) — римски папа од 4 август 1903 до 20 август 1914.
Од 1884, тој бил бискуп на Мантова, од 1893 кардинал,а о 1894 патријарх на Венеција. Тој го укинал историското право на вето при изборот на папа, кое го имале Шпанија, Франција и Австрија. Позна е и по тоа што им дозволил на Католиците да дејствуваат на изборите и политичкиот живот во Италија. Тој го основа Библискиот институт во Рим.
Папата Пиј X бил беатификуван во 1951, а канонизиран во 1954 година.
Хархорин

Хархорин (|Хархорин) — град и административен центар на истоимената област во покраината Оворхангај во Монголија. Градот има вкупно население од 8.977 жители и површина од 20.5 км<sup>2</sup>.
Хархорин се наоѓа на долниот дел на горната долина на реката Орхон. Во близина се Хангајските планини.
Во близина на градот се наоѓаат рушевините од античкиот град Каракорум, кој за кратко време бил главен град на Монголското Царство под раководство на Огедеј Хан. Од голема значајност е и Ердене Зу манастирот што се наоѓа во близина на Хархорин.
Главен извор на егзистенција во градот е туризмот и земјоделството. Водите на реката Орхон служат за наводнување на полињата. Во Хархорин се наоѓа и Хархорин аеродромот со една писта и со летови до Улан Батор.
1 Поврзано
* Список на градови во Монголија
2 Наводи
* PADCO: Урбан развој на Монголиа и сектор за стратегија на домаќинство, Краен извештај, Vol. 2, 2005
Полиплоидија

Полиплоидија — промена (односно мутација) во плоидноста на една или повеќе клетки, при што се додаваат еден или повеќе хромозоми на диплоидниот пар од хомологни хромозоми.
Еукариотските хромозоми доаѓаат во парови. Телесните (соматски) клетки обично имаат диплоиден хромозомски број, кој се означува 2n. Во диплоидна состојба хромозомите се поредени во парови, каде секој поединечен хромозом од парот е наследен од еден од родителите. Доколку диплоидниот број се подели на половина, тогаш се добива хаплоидниот (половичен) број на хромозоми (n). Хаплоидниот број на хромозми е карактеристичен за половите клетки - гамети. Секој вид си има карактеристичен за себе диплоиден број на хромозоми. Така, диплоидниот број на човекот изнесува 46, односно 2n=46. Меѓутоа, човечките сперматозоиди и јајце-клетки имаат хаплоиден број од 23, односно n=23. Тој се добива со мејоза, односно клеточна делба при која се редуцира диплоидниот број на клетките на герминативниот епител во хаплоиден. Но, во одредени случаи, при дефектна митоза (кога настанува дуплирање на хромозомите) или при дефектна мејоза (кога настанува нераздвојување на хроматидите), еден организам може да има повеќе од еден или повеќе хромозоми во хромозомскиот пар. Оваа појава се нарекува полиплоидија.
Една од причините за полиплоидијата може да биде полиспермијата. Доколку два сперматозоида оплодат една јајце-клетка, добиениот зигот ќе има еден хромозом повеќе во сите хромозомски парови, односно ќе има триплоиден број на истите (3n). Доколку оваа појава се случи кај човечки организам, тогаш телесните клетки би имале 3n=69, бидејќи на диплоидниот (нормален) број му се додаваат уште 23 хромозоми од вториот сперматозоид. Триплоидијата кај луѓето и повеќето други животни е некомпатибилна со живот - триплоидните единки не успеваат да преживеат или, пак, преживуваат само првите неколку денови по раѓањето. За разлика од животните, полиплоидијата е далеку почеста кај растенијата, кај кои полиплоидните форми најчесто преживуваат и даваат многу поголеми клетки и растителни органи. Клетките на папратите се често во полиплоидна состојба и можат да имаат и до 1.500 хромозоми. Ова е случај и со некои култивирани житарици. Видот на полиплоидијата се означува според бројот на хромозоми кои се додадени на нормалниот диплоиден број во клеточното јадро:
* триплоид (3n), со еден хромозом повеќе во парот, како кај тардиградите;
* тетраплоид (4n), со два хромозоми повеќе во парот, како лососовите риби;
* пентаплоид (5n), со три хромозоми повеќе во парот;
* хексаплоид (6n), со четири хромозоми повеќе во парот, како пченицата и кивито;
* октоплоид (8n), со шест хромозоми повеќе во парот, како рибата ''Acipenser'';
* декаплоид (10n), со осум хромозоми повеќе во парот, како некои јагоди;
* додекаплоид (12n), со десет хромозоми повеќе во парот, како растението ''Celosia argentea''
1 Поврзано
* Анеуплоидија
* Хромозом
* Кариотип
* Мејоза
* Палеополиплоидија
* Полиплоиден комплекс
* Видообразба
* Симпатрија
Бор-Ондор, Хенти

Бор-Ондор (|Бор-Өндөр), исто така Бор-Ундур — град во Монголија во покраината Хентиј. Градот се наоѓа во областа Дархан, но административно е одделен.
1 Географија
Градот се наоѓа на 1300 метри и е во близина на крајните граници на пустината Гоби. Бор-Ондор има површина од 144 км<sup>2</sup>.
2 Население
Градот во 2001 година имал 6.406 жители, додека во 2006 бројот се зголемил на 8.510.. Бор-Ондор е втор најнаселен град во покраината Хентиј, веднаш после Ондорхан.
3 Сообраќај
Бор-Ондор е поврзан со железничката линија Улан Уде - Улан Батор - Пекинг или т.н. Трансмонголска железничка линија.
4 Поврзано
* Список на градови во Монголија
5 Наводи
Замин-Уд

Замин-Уд (|Замын-Үүд, ''патна порта'') е област и град во покраината Дорногови во југоисточна Монголија.
Градот се наоѓа на единствената железничка врска и на најзначајниот пат помеѓу Монголија и НР Кина. Граничната контрола забележала над 950.000 поминувања на границата во 2004 година.
Во април 2007, започнала изградбата на 432 км долгиот пат од Чоир до Замин-Уд. Патот бил планиран да се заврши во октомври 2007.
1 Поврзано
* Список на градови во Монголија
2 Наводи
Црква Сан Мартино

Црквата Сан Мартино (италијански: ''Basilica dei Santi Silvestro e Martino ai Monti'') е црква која се наоѓа во Рим, Италија и е во склопот на Римокатоличката црква. Црквата е изградена во времето на Папата Силвестер I во 4 век. Во 500-тата година црквата била реновирана од Папата Симах.
Црква Сан Лоренцо фуори ле Мура

Црквата Сан Лоренцо фуори ле Мура (италијански :''Basilica di San Lorenzo fuori le mura'') е црква која се наоѓа во Рим, Италија и е во склопот на Римокатоличката црква. Во оваа црква се наоѓа гробот на Свети Лаврентиј. Црквата била изградена во времето на Константин I Велики, а истата била реновирана во времето на Папа Пелагиј II и Папа Хонориј III.
Црква Сан Лујџи дел Франчеси

Црквата Сан Лујџи дел Франчеси (италијански :''Chiesa di San Luigi dei francesi'') е црква која се наоѓа во Рим, Италија и е во склопот на Римокатоличката црква. Црквата била изградена во периодот од 1518 до 1589 година.
Црква Сан Лоренцо ин Дамасо

Црквата Сан Лоренцо во Дамасо (италијански :''Basilica di San Lorenzo in Damaso'') е црква која се наоѓа во Рим, Италија и е во склопот на Римокатоличката црква. Се смета дека црквата била изградена во времето на Папа Дамас I, а истата била реновирана во 15 век од страна на Донато Браманте.
Црква Сан Џовани а Порта Латина

Црквата Сан Џовани а Порта Латина (италијански :''Chiesa di San Giovanni a Porta Latina'') е црква која се наоѓа во Рим, Италија и е во склопот на Римокатоличката црква. Првата црква била изградена во 5 век. Во времето на Папа Целестин III во 1191 година била реновирана во барокски стил, а за последен пат била реновирана во периодот од 1940 до 1941 година.
Мандалгови

Мандалгови (|Мандалговь; исто така Мандалгов' или Мандалгоби) — главен град на покраината Дундгови во Монголија, околу 300 км јужно од Улан Батор на границата со пустината Гоби. Градот има околу 10,506 жители (2005).
1 Поврзано
* Список на градови во Монголија
Кариотип

Под кариотип се подразбира карактеристичната хромозомска гарнитура кај еден еукариотски организам. Подготовката и проучувањето на кариотиповите е поле на цитогенетиката.
Основниот број на хромозомите во телесните (соматски) клетки на една единка или вид се нарекува ''соматски број'' (диплоиден број) и се означува со ''2n''. Според ова, кај луѓето 2n=46. Кај половите клетки, хромозомскиот број се означува со ''n'' (кај луѓето n=23).
Според горенаведеното, кај нормалните диплоидни организми, автозомните хромозоми се присутни во две копии. За разлика од нив, во зависност од видот на организмот, може или не мора да има полови хромозоми. Полиплоидните клетки имаат повеќе копии на хромозоми, а хаплоидните клетки имаат единечни копии, односно половина од диплоидниот број. Проучувањето на целосната гарнитура на хромозоми понекогаш се нарекува кариологија.
Й

Й — буква на кириличната азбука. Направена од кириличната буква И со додавање на црта над неа. Буквата е единаесетта во руската азбука, каде се нарекува „кратко и“ (|и краткое). Исто така буквата се уботребува во бугарскиот јазик и е десетта буква во бугарската азбука, а ја има и во украинската азбука каде што е четиринаесетта буква и е наречена „јот“ (|йот). Буквата има звучна вредност /j/ исто како македонската буква J.
1 Кодна позиција
Кодирање на карактер, Големина, Децинал, Хексадецимал, Октал, Бинар
Уникод, Голема, 1049, 0419, 002031, 0000010000011001
Мала, 1081, 0439, 002071, 0000010000111001
ISO 8859-5, Голема, 185, b9, 271, 0010111001
Мала, 217, d9, 331, 0011011001
KOI 8, Голема, 234, ea, 352, 0011101010
Мала, 202, ca, 312, 0011001010
Windows 1251, Голема, 201, c9, 311, 0011001001
Мала, 233, e9, 351, 0011101001
Едвард Кален (Самрак)

Едвард Кален (|Edward Cullen) е измислен лик од серијалот Самрак на Стефани Мајер. Тој се појавува во книгите Самрак, Млада месечина, Замрачување и Зазорување, исто така и во филмвите Самрак и Самрак, како и во уште недовршената книга Полноќно сонце - прераскажување на настаните од романот Самрак од перспектива на Едвард. Едвард е вампир кој, за време на серијалот се вљубува, се оженува, и има дете со Бела Свон, тинејџерка девојка која подоцна одлучува да стане вампир исто така. Во филмската адаптација на серијалот, Едвард е толкуван од глумецот Роберт Патинсон.
1 Карактер
he:דמדומים (רומן)#דמויות
pl:Zmierzch (cykl)#Bohaterowie powieści
Анеуплоидија

Анеуплоидијата претставува мутација во бројот на хромозомите (т.е. плоидноста), при што доаѓа до појава на абнормален број на хромозоми во кариотипот на единката. Ваквиот вид на промени (синдроми), кога има поголем или помал број на хромзоми, се едни од најчестите генетски нарушувања кај луѓето. Различните видови на организми имаат различен број на хромозоми, така што поимот "анеуплоидија" не се однесува на одреден број на хромозоми, туку на состојбата при која хромозомската содржина во дадена клетка е абнормална.
Анеуплоидијата за првпат е откриена во 1915 година кај татулата (''Datura stramonium''), потоа кај винската мушичка (''Drosophila melanogaster'') во 1920, а кај човекот во 1959 од страна на францускиот генетичар Жером Лежен.
1 Механизми на настанување
Главниот механизам за настанување на анеуплоидија е нераздвојување на хромозомите при клеточната делба. Ова нераздвојување може да се манифестира со неодделување на хомологните хромозоми во мејоза I, или со неодделување на сестринските хроматиди за време на мејоза II или митоза. Резултатот од оваа грешка во поделбата е клетка со нерамномерен број на хромозоми. На пример, кога се губи само еден единечен хромозом од диплоидниот пар на хромозоми (2n-1) се добива моносомија, појава при која добиените ќеркини клетки со дефектна делба ќе бидат без еден хромозом во некој од своите хромозомски парови. Доколку, пак, се додава како вишок еден хромозом повеќе, тогаш таквата состојба се нарекува трисомија, при што ќеркините клетки добиени со дефектна делба ќе имаат еден хромозом повеќе во некој од паровите.
2 Видови на анеуплоидии
Анеуплоидијата може да се јави во вид на:
* нулисомија - загуба на цел пар од хомологни хромозоми; единките со ова нарушување се нарекуваат нулисомици и нивниот хромозомски состав се означува како 2n-2;
* моносомија - загуба на еден хромозом од одреден пар; единките се моносомици, а нивниот хромозомски состав е 2n-1;
* трисомија - додавање на еден хромозом во парот; единките се трисомици, а нивниот хромозомски состав е 2n+1;
* тетрасомија - додавање на цел пар на хромозоми на нормалниот пар хомолози; единките се тетрасомици, а хромозомскиот состав им е 2n+2.
Освен овие видови на анеуплоидии, кога е афектиран само еден пар на хомолози, има случаи и кога се засегнати повеќе парови. На пример, тоа е случај при двојната моносомија, каде недостасува по еден хромозом од секој од двата пара на хомолози (2n-1-1) и двоен тетрасомик кој содржи додатен пар на хромозоми во два нормални парови на хомолози (2n+2+2).
Вики Кристина Барселона

„Вики Кристина Барселона“ (|Vicky Cristina Barcelona) е американски / шпански драма– филм на Вуди Ален од 2008 година. Главните улоги ги играат: Скарлет Јохансон, Хавиер Бардем, Пенелопе Круз, Ребека Хол, Крис Месина, Кевин Дан и Патриша Кларксон. Филмот е сниман на автентични места во Барселона, а премиерно бил прикажан на филмскиот фестивал во Кан. Филмот ја добил наградата „Златен глобус“ за најдобар филм во категоријата мјузикл или комедија, додека Пенелопе Круз освоила „Оскар“ за најдобра споредна женска улога.
1 Синопсис
Американките Вики и Кристина го поминуваат летото во Барселона сместувајќи се кај роднината на Вики, Џуди. Вики е практична и традиционална, верна на својот прагматичен и ретко романтичен дечко, Дог. Кристина пак е спонтана и несигурна во своите животни цели, а бидејќи од неодамна не е во врска, слободна е за нови искуства. На една изложба девојките го запознаваат уменикот Хуан Антонио. Тројцата заедно ќе се најдат во вител на страсти, вина и уметност. Но, Хуан Антонио сè уште е под влијание на својата несреќна љубов со својата нестабила и психички пореметена бивша жена Марија Елена.
2 Глумечка екипа
Глумци Ликови
Скарлет Јохансон, Кристина
Хавиер Бардем, Хуан Антонио
Пенелопе Круз, Марија Елена
Ребека Хал, Вики
Крис Месина, Даг
Патрисија Кларксон, Џуди
3 Критики
Кога станува збор за критиките, изгледа дека Вуди Ален овој пат го пронашол рецептот за успех на киноблагајните. Мрежното место ''Rotten Tomatoes'', овој филм го оцени со одлични 80%, а можеби поважно е она што филмот и се допадна и на обичната публика во еднаква мера. Општото мислење гласи дека ова е привлечна и мистериозна трагикомедија која лесно ќе ги шармира своите гледачи со прекрасните амбиенти и одличните глумечки остварувања. Според медиумите, „Шпанскиот акцент дава извонредна доза на свежина на вообичаениот невротичен стил на Вуди.“ (''Salt Lake Tribune''); „Ален одамна не снимил толку смешен и секси филм. (''New York Post''); „Возбудлив и хипнотизирачки, баш како летна романса во егзотичен град. (''USA Today'').
Биолошка бесмртност

Биолошката бесмртност — недостаток на постојаниот пораст на стапката на смртност во функција на хронолошкото стареење. Клетка или организам кој не старее или во одреден стадиум на животот престанува да старее може да се нарече биолошки бесмртен.
Единствениот познат организам кој се смета за биолошки бесмртен е медузата ''Turritopsis nutricula''.
Меѓутоа, овој концепт на бесмртноста е предизвикан од новиот „Прирачник за биологијата на стареењето“, бидејќи зголемувањето на стапката на смртност како функција на хронолошката старост може да се занемари кај екстремната старост.
Не постои организам или поединечна клетка што се одликува со апсолутно бесмртна. Животот на секој организам кој поседува биолошка бесмртност може да биде прекинат ако се изложи на токсична околина, или ако неговите животни функции се сопрат на некој друг начин.
1 Поврзано
* Вечност
* Животен век
* Бесконечност
* Turritopsis nutricula
Зунхара, Селенге

Зунхара (|Зүүнхараа) — град во Монголија и центар на областа Мандал во покраината Селенге. Градот се наоѓа во северна Монголија и има население од 15.000 жители.
1 Поврзано
* Список на градови во Монголија
2 Наводи
Даланзадгад

Даланзадгад (|Даланзадгад) — град во Монголија и главен град на покраината Омногови. Градот се наоѓа 540 км јужно од Улан Батор. Во 2006 година градот имал население од 14.000 жители..
1 Сообраќај
Даланзадгад аеродромот (ZMDZ/DLZ) има една писта. Пистата служи за регуларно домашни летови од и до Улан Батор. Има летни и земски распореди на летање. Даланзадгад е туристичка рута за пустината Гоби.
2 Поврзано
* Список на градови во Монголија
3 Наводи
Цецерлег (град)

Цецерлег (|Цэцэрлэг, ''градина'') — град во Монголија и главен град на покраината Архангај. Градот се наоѓа во североисточните падини на Хангајските планини, 400 км југозападно од Улан Батор. Цецерлег имал население од 16.553 во 2000, 16.618 во 2003 и 16.300 во 2006 година..
1 History
Цецерлег е антички културен и комерцијален центар. Некогаш бил центар на манастир, изграден од Првиот Халха Заја Пандита, Лувсанперенлеј. Тој во 1932 бил убиен а додека манастирот бил претворен во музеј.
2 Познати личности
* Мајдарзхавин Ганзориг
3 Поврзано
* Список на градови во Монголија
4 Наводи
*** Монголска градска стратегија за развој на второстепени градови
Алтај (град)

Алтај (|Алтай) — град во Монголија и главен град на покраината Гови-Алтај. Градот е географски сместен во областа Јесонбулаг и има население од 19.300 жители.
1 Сообраќај
Алтајскиот аеродром (LTI/ZMAT) има една писта и служи за редовни летови до Арвајхер и Улан Батор.
2 Поврзано
* Список на градови во Монголија
3 Наводи
Дива коза

Дивата коза или безоарска коза (лат. ''Capra aegagrus'') е широко распространет вид ка кози која живее од Европа и Мала Азија, па до средна Азија и Блискиот Исток.
1 Друштвеност
Во дивина козите живеат во стада до 500 единки. Мажјаците се самци. За време на парењето, постарите мажјаци ги бркаат помладите од мајчиното стадо. Бременоста просечно трае 170 дена. Женките обично раѓаат само по едно јаре. Јарињата можат да ја следат мајката речиси веднаш штом ќе се родат, а по 6 месеци престануваат да цицаат. Женките достигнуваат полова зрелост на возраст од 1.5-2.5 години, а мажјаците на 3.5-4 години. Животниот век на една коза трае 12 до 22 години.
2 Еколошки проблеми
Иако дивите кози во некои предели се автохтони, нивно донесување во други краишта може да биде многу погубна одлука. Дивите кози на Галапагос (поколенија на козите оставени од истражувачи) на големо јаделе ендемски растенија. Ова го нарушило екосистемот, и за истиот да се поправи тие морале да бидат истребени со ловење.
3 Подвидови
*''Capra aegagrus aegagrus'' (Безоарски козорог)
*''Capra aegagrus blythi'' (Синдски козорог)
*''Capra aegagrus chialtanensis'' (Чилтански козорог)
*''Capra aegagrus cretica'' (Кри-кри)
*''Capra aegagrus hircus'' (Домашна коза)
*''Capra aegagrus turcmenica'' (Туркменска дива коза)
*''Capra aegagrus pictus''
4 Живеалишта
* Авганистан
* Азербејџан
* Бангладеш
* Грузија
* Грција
* Ерменија
* Израел
* Индија
* Иран
* Ирак
* Италија
* Кашмир
* Кипар
* Либан
* Македонија
* Оман
* Пакистан
* Русија
* Сирија
* Словачка
* Туркменистан
* Турција
5 Наводи
* Наведена како ранлива (VU A2cde v2.3)
5.1 Македонски
* . Содржи информации безоарската коза
5.2 Странски
*
Црква Сан Џовани е Паоло

Црквата Сан Џовани е Паоло (италијански :''Basilica dei Santi Giovanni e Paolo'') е црква која се наоѓа во Рим, Италија и е во склопот на Римокатоличката црква. Првата црква била изградена во 5 век. Во времето во 398 година била реновирана. Во 410 година црквата била оштетена по Битката за Рим, како и по земјотресот во 442 година. По подолго време, во 824 година црквата била повторно изградена во 824 година, во времето на Папа Паскал I. По Битката за Рим во 1084 година, црквата повторно претрпела разрушување, а по војната, повторно била реновирана.
Александар Наков

Александар Наков (роден на во ) — македонски новинар.
Наков е познат како ''ДМ'' и е уредник на неделниот магазин Свет. Своето новинарско искуство го започнал во Вест во 1999 година, за многу набрзо да премине во Вечер објавувајќи статии за јавните личности во Македонија. По 6 години работа како новинар во Вечер преминал во Свет, каде исто така работел како новинар, каде станал главен и одговорен уредник на овој магазин.
Црква Сант Еусебио

Црквата Сант Еусебио (италијански :''Chiesa di Sant'Eusebio'') ''—'' црква која се наоѓа во Рим, Италија и е во склопот на Римокатоличката црква. Црквата била изградена во 474 година и реновирана во 1238 година.
Црква на Светиот Крст во Ерусалим (Рим)

Црквата на Светиот Крст во Ерусалим (италијански :''Basilica di Santa Croce in Gerusalemme'') е црква која се наоѓа во Рим, Италија и е во склопот на Римокатоличката црква. Црквата била изградена во 325 година во времето на Константин I Велики и реновирана во 1144-1145 година, во времето на Папа Луциј II и во 16 век во времето на Папа Бенедик XIV.
Американска тринга

Американската тринга (лат. ''Tringa semipalmata'', некогаш ''Catoptrophorus semipalmatus''<ref>Pereira & Baker (2005), Banks и др.'' (2006), англ. ''Willet''), е голема крајбрежна птица (пескарка) од фамилијата Шлуки. Оваа птица се одликува со солидна големина и градба, и е најголема помеѓу трингите. Најсродна птица на неа е малата жолтонога тринга која е многу помала и изгледа сосем поинаку освен фината, јасна и густа шара на вратот која ја делат обата вида.
Возрасните примероци имаат сиви нозе и долг, прав, темен и робустен клун. Телото им е темносиво од горната, а светлосиво од долната страна. Опашката е бела со темен појас на крајот. На северноамериканските плажи оваа птица лесно се препознава по карактеристичната црно-бела шара на крилата.
Два подвида на оваа птица (кои може и да се посебни видови) имаат сосем различни средини и предели. Источноамериканската тринга се размножува во крајбрежни солени мочуришта од Нова Шкотска до Мексико и Карибите. Презимува на атлантското крајбрежје на Јужна Америка. Западноамериканската тринга се размножува во слатководни прериски мочуришта на западот на Северна Америка. Презимува на обете крајбрежја, од средноатлантските држави, па јужно барем до Бразил на Атлантскиот Океан, и од Орегон, па јужно до Перу на Тихиот Океан.
Американската тринга се гнезди на земја, на мошне скриени места во ниска трева, честопати во колонии. Се храни во калива земја или во плитка вода, и бара храна со боцкање по калта или собира директно од површината. Главно се храни со инсекти, ракчиња и морски црви, но исто така јаде и извесен растителен материјал.
Во доцниот XIX и раниот XX век бројот на американските тринги нагло опаднал со нивен интензивен лов. Оттогаш нивниот број е зголемен, но сепак сѐ уште се на ризик, особено со постојаната загуба на нивните природни живеалишта.
1 Белешки
2 Наводи
* Banks, Richard C.; Cicero, Carla; Dunn, Jon L.; Kratter, Andrew W.; Rasmussen, Pamela C.; Remsen, J. V. Jr.; Rising, James D. & Stotz, Douglas F. (2006): Forty-seventh Supplement to the American Ornithologists' Union Check-list of North American Birds. ''Auk'' 123(3): 926–936. ИДП: 10.1642/0004-8038(2006)123[926:FSTTAO]2.0.CO;2
* Тука е објаснет нивниот заштитен статус
* Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). ''Condor'' 107(3): 514–526. ИДП: 10.1650/0010-5422(2005)107[0514:MGEFPE]2.0.CO;2
Вердау

Вердау (|Werdau) — град во Германија, дел од округот Цвикау во сојузната покраина Саксонија. Низ местото тече реката Плајсе. Вердау е оддалечен 8 километри од Цвикау.
Во 1905 година градот одржал конкурс за проект за ново Градско собрание или „Ратхаус“ (на сликата), бидејќи старото, изградено во 1727 година станало премногу мало. Кулата и основата на еден дизајн биле искомбинирани со фасадата на друг, и темелот бил удрен на 1 август 1908 година. Зградата била отворена на 26 април 1911 година во присутво на кралот Фридрих III.
1 Галерија
Рајска Птица (соѕвездие)

Рајска Птица (''Apus'') — слабо видливо соѕвездие на јужното небо, за првпат дефинирано во 16 век. Неговото латинско име Apus значи „без нозе“, а симболично се претставува како рајска птица (за која некогаш се верувало дека нема нозе). Се граничи со соѕвездијата Јужен Триаголник, Шестар, Мува, Камелеон, Октант, Паун и Олтар.
1 Наводи
*
Едро (соѕвездие)

Едро — соѕвездие на јужното небо. Неговото латинско име ''Vela'' означува „бродско едро“, а порано ова соѕвездие било дел од поголемо соѕвездие наречено ''Бродот на Аргонаутите'' или ''Брод Арго'', кое подоцна е поделено на три дела. Останатите се Кобилица и Крма.
1 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
* Richard Hinckley Allen, ''Star Names, Their Lore and Legend'', New York, Dover, various dates.
Очи широко затворени

Очи широко затворени (|Eyes Wide Shut) е драма од 1999 година, во режија на Стенли Кјубрик, кој исто така се јавува и како продуцент. Филмот е заснован на новелата ''Новела за сонот'' од Артур Шницлер. Овој филм е воедно и последниот филм на Кјубрик. Главните улоги во филмот ги толкуваат: Том Круз, Никол Кидман и Сидни Полак.
1 Синопсис
Приказната се одвива во Њујорк и ја следи неверојатната авантура на д-р Бил Харфорд (го игра Том Круз), кој е шокиран откако неговата сопруга Алис (ја игра Никол Кидман) му кажува дека пред една година размислувала за неверство. Една ноќ, ненадејно тој е втурнат во оргија во која учесниците се под маски.
Црква Пресвета Богородица дегли Ангели е деи Мартири

Црквата Санта Марија дегли Ангели е деи Мартири (италијански :''Santa Maria degli Angeli e dei Martiri'') е црква која се наоѓа во Рим, Италија и е во склопот на Римокатоличката црква. Црквата била изградена на местото на некогашната римска терма Диоклетиан во 1566 година, а нејзин архитект е Микеланџело Буонароти.
Црква Санти Козма е Дамиано

Црквата Санти Козма е Дамиано (италијански :''Basilica Santi Cosma e Damiano'') е црква која се наоѓа во Рим, Италија и е во склопот на Римокатоличката црква. Црквата била изградена во 527 година и реновирана во 1632 година и 1947 година. Црквата е посветена на Свети Козма и Свети Дамјан.
Црква Санта Марија ин Агуиро

Црквата Санта Марија ин Агуиро (|Santa Maria in Aquiro) — црква која се наоѓа во Рим, Италија и е во склопот на Римокатоличката црква. Црквата била изградена во ранохристијанската ера, била реновирана во времето на Папа Григориј III. Црквата е посветена на Богородица Марија.
Црква Санта Марија Дела Виторија

Црквата Санта Марија дела Виторија (италијански :''Chiesa di Santa Maria della Vittoria'') е црква која се наоѓа во Рим, Италија и е во склопот на Римокатоличката црква. Самата изградба на црквата била во текот на 1605 година, и била посветена на Апостол Павле, но по Битката на Бела гора во 1620 година и победата на пред сè католичката лига црквата била применувана во Богородица Марија.
Црква Санта Марија дел Пополо

Црквата Санта Марија дел Пополо (италијански :''Santa Maria del Popolo'') е црква која се наоѓа во Рим, Италија и е во склопот на Римокатоличката црква. Црквата била изградена во 1099 година во времето на Папа Паскал II, реновирана во периодот помеѓу 1472-1477 година од страна на Бацио Понтели и Андреа Бренго.
Кинески алигатор

Кинески алигатор (на кинески: 揚子鱷, ''Alligator sinensis'') е еден од двата познати видови на алигатори, род од фамилијата Alligatoridae. Кинескиот алигатор живее само на територијата на Кина. Овој вид е помал од другиот преживеан вид на алигатор – американскиот алигатор, и расте во просек по 1,5 метри.
1 Особености
По изгледот е доста сличен на американскиот алигатор, освен некои мали разлики. Најочигледната разлика е големината, односно кинескиот алигатор е доста помал од неговиот роднина. За разлика од американскиот алигатор, кинескиот има заштитен оклоп низ целото тело, па дури и на стомакот, што е одлика на многу малку крокодиловидни животни.
1.1 Размножување
Како и останатите видови на крокодиловидните животни, женката гради гнездо од мешавина на растителни материјали и кал и во него положува до 70 јајца. Гниењето на растителниот материјал ослободува топлина која е најважниот елемент за време на инкубацијата на јајцата кој трае околу 10 недели. За време не целиот период, мајката го чува гнездото и многу ретко на кратко се оддалечува од него. Кога младите алигатори ќе излезат од јајцата, таа ги пренесува до водата и се грижи за нив неколку месеци.
Полот на младите крокодили зависи од температурата во гнездото за време на инкубацијата. При температура пониска од 30 °C се формираат женски, а ако температурата е над 34 се развиваат машки алигатори.
2 Распространетост и живеалиште
Иако во минатото бил распространет низ поголемиот дел на Кина, овој вид денес живее само во неколку бари во кои има мал број на единки. Се проценува дека има помалку од 200 единки од кои 50 се зрели. Овие живеалишта се во долниот дел на реката Јангце во провинциите Џангсу, Џеџанг и Анхуеј. Намалувањето на бројноста на популациите се должи најмногу на уништувањето на нивното природно живеалиште кое е претворено во земјоделски површини. Труењето на стаорци со кои потоа се хранат алигаторите е исто така едно од наведените причини. Во последната декада, порнојадени се многу мал број на гнезда, а уште помалку од овие гнезда дале живи младенчиња.
3 Заштитен статус
Кинескиот алигатор е на списокот на Апендикс 1 според Вашингтонскиот договор за заштита на видовите (CITES), со што се ставени огромни ограничувања за трговијата со ова животно. На Црвениот список на Меѓународниот сојуз за зачувување на природата и природните ресурси (IUCN)е означен како критично загрозен вид. Се прават напори за пуштање на алигатори кои се одгледани во заробеништво назад во природните живеалиште, меѓута оваа програма за сега не бележи голем успех.
3.1 Во заробеништво
Вкупната популација која живее во заробеништво се проценува на над 10 000 животни. Најголем дел се во истражувачкиот центар за размножување на кинескиот алигатор во Анхуеј, како и во голем број на зоолошки градини. Во неколку ресторани во Кина, слободно шетаат мали алигатори на кои им се врзани устите. Подоцна овие алигатори се убиени за да бидат конзумирани од луѓето бидејќи во Кина, алигаторското месо се смета дека лекува настинки и спречува рак.
Генско семејство

Генско семејство — група на ДНК-сегменти кои еволуирале од заеднички предок-сегмент од ДНК кој претрпел дупликација и дивергенција. Тие се збир од повеќе ДНК сегменти кои еволуирале од еден заеднички ДНК сегмент кој се копирал и изменувал во текот на милиони години.
Членовите на една генско семејство можат да вклучуваат изразени гени како и неизразени низи (промотори, оператори, транспозабилни генетски елементи, како и псевдогени, што претставуваат гени кои повеќе не се функционално изразливи).
Триаголник (соѕвездие)

Триаголник или (лат. ''Triangulum'') — мало соѕвездие на северното небо. Неговото латинско име Triangulum означува триаголник, и не треба да се меша со соѕвездието од јужното небо Јужен Триаголник. Името му доаѓа поради трите сјајни ѕвезди, со трета и четврта величина, кои формираат речиси рамнокрак триаголник. Ова соѕвездие е едно од 48-те соѕвездија забележани од Птоломеј.
1 Поврзано
* Јужен Триаголник
2 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Италијанска партија

Италијанска партија е шаховско отворање кое настанува со потезите:
:1. e4 e5
:2. Sf3 Sc6
:3. Lc4 Lc5
Италијанската партија („мирна партија“) е најстарото регистрирано отворање. Португалецот Педро Дамјано го играл оптворањето на почетокот на 16 век, а Италијанецот Џоакино Греко на почетокот на 17 век. Ова отворање е познато и како „мирна партија“ (итал.''Giuoco Piano''). Терминот „Италијанска партија“, обично се употребува за опис на позицијата по 1.e4 e5 2.Sf3 Sc6 3.Lc4, за разлика од „мирна партија“, кој го вклучува и потегот 3...Lc5. Ова отворање било популарно во 19 век, но во современи услови, многу поприродно е да се игра Шпанска партија, отворање кое на белиот му дава шанса подолго да ја одржува ин ицијативата.
Белиот „италијански ловец“ на c4 го оневозможува црниот од напредување во центарот со ...d5 и го напаѓа чувствителниот пункт f7. Белиот планира да доминира во центарот со d2-d4 и да го нападне црниот крал. Црниот има за цел да ја ослободи својата игра преку замена на фигури и да одигра ...d5 или да го одржува центарот со пешакот на е5.
1 Корисна литература
*
Отворање со ловец

Отворање со ловец е шаховско отворање кое настанува со потезите
:1. e4 e5
:2. Lc4
Отворањето со ловец е едно од најстарите отворања кое било нанализирано. Тоа било проучувано од Луис Рамирес Луцена и Реј Лопес де Сегура. Подоцна тоа било играно од Филидор. Ларсен бил еден од неколкуте велемајстори кој го играл отворањето по неговата прва примена во 1964. Иако отворањето со ловец е невообичаено во современиот шах, тоа било играно во некои случаи, најчесто како изненадување за противникот од страна на Гари Каспаров. Џон Нан го играл ова отворање за да ја избегне Руската партија (1.e4 e5 2.Sf3 Sf6), и Петар Леко го играше на светското првенство во шах во 2007 против Владимир Крамник.
Белиот го напаѓа пунктот f7 и го оневозможува црниот да го движи својот d-пешак до полето d5.
Без примена на почетничкото правило: „развивајте ги коњите пред ловците“, белиот го остава својот f-пешак слободен, дозволувајќи си ја можноста да одигра f2-f4. Ова му дава на отворањето со ловец афинитет како Кралевiot гамбит и Виенската партија, отворања кои ги имаат сличните одлики. Всушност, отворањето со ловец може да се трансформира во Кралев гамбит или Виенска партија, или во Италијанска партија или Одбрана со два коња, но возможни се и трансформации во други отворања. Вообичаено, на белиот му останува тревогата за шанса за трансформација во некоја од за него одличните варијанти на Кралевiot гамбит, но со внимателна игра црниот може лесно да ја избегне опасноста.
Вивер Адамс во неговото класично дело „Белиот на потег и победува“ тврди дека отворањето се пешак било победа за белиот со моќна игра од вториот потег. И покрај тоа, тој не бил способен да го докаже ова со победи над противници посилни од него. Адамс, кого велемајсторот Лари Еванс го опишал како „поврзан со радикалното десно крило во шахот“, подоцна го заменил отворањето со ловец со Виенската партија, тврдејќи дека тоа отворање полесно води кон победа отколку отворањето со ловец. Велемајсторот Ник де Фирмиан, во 14-то издание на ''Модерни шаховски отворања'' заклучува дека отфворањето со ловец води кон еднаквост при најдобра игра од обете страни и забележува дека „меѓу современите шахисти, само Бент Ларсен го има играно многу, но само Каспаров му има дадено полет (победувајќи против Бареев).“
1 Наводи
2 Книги
* Белиот е на потег и победува ISBN 978-0-923891-83-1
Монторо Супериоре

Монторо Супериоре — поранешна општина во покраината Авелино од регионот Кампанија, Италија.
По одржаниот референдум, општината е укината на 3 декември 2013 г. откако е споена со Монторо Инфериоре, образувајќи ја новата општина Монторо.
Монторо Инфериоре

Монторо Инфериоре — поранешна општина во покраината Авелино од регионот Кампанија, Италија. Населението на 31 август 2021 година било 19,145 жители.
По одржаниот референдум, општината е укината на 3 декември 2013 г. откако е споена со Монторо Супериоре, образувајќи ја новата општина Монторо.
Сухбатор (град)

Сухбатор (|Сүхбаатар е град во Монголија и главен град на монголската покраина Селенге. Градот се наоѓа на реката Орхон и е на Трансмонголската железничка линија. Сухбатор има население од 19.224 жители. Сухбатор бил основан во 1940 година и е именуван по монголскиот деец Дамдин Сухбатор.
Црква Санта Марија ин Виа

Црквата Санта Марија ин Виа (италијански :''Chiesa di Santa Maria in Via'') е црква која се наоѓа во Рим, Италија и е во склопот на Римокатоличката црква. Црквата била изградена во 9 век, а во периодот од 1491 до 1513 година била реновирана.
Богд Хан

Богд Хан (монголски mn; 1869-1924) бил император на Монголија. Тој бил назначен како хан на 29 декември 1911, кога земјата прогласила независност од Кинг. Како осми Џебцундамба Хутугту, тој бил духовен водач на Монголците и на будизмот во Монголија.
Тој бил во куќен притвор (затвор) кога кинеските трупи ја окупирале земјата во 1919, но тој бил ослободен и повторно назначер од Роман вон Штернберг и неговите сили, кратко време после ослободувањето на Урга во 1921. После револуцијата подигната од Дамдин Сухбатор, Богд Хан бил оставен како водач на Монголија во рамките на ограничена монархија сѐ до неговата смрт во 1924. После неговата смрт, комунистичката влада прогласила дека нема повеќе наследници на ханот и ја основала Монголската Народна Република. Но, сепак реинкарнација на Џебцундамба Хутугту била пронајдена но не се забележани податоци за деветтиот Џебцундамба Хутугту. Тогаш власта во Монголија ја префрлила работата во Ласа, Тибет кога тибетските духовни водачи прогласиле дека деветтиот Џебцундамба Хутугту се реинкарнирал во Тибет во 1932. Деветтиот Џебцундамба Хутугту бил назначен во 1999 во Улан батор од четиринаесеттиот далај-лама. Покрај тоа што деветтиот Џебцундамба Хутугту бил лама, тој имал и кралица по име Дондогдулам.
Зимската палата на Богд Хан била зачувана и е туристичка атракција во Улан Батор.
Црква Санта Марија ин Виа Лата

Црквата Санта Марија ин Виа Лата (италијански :''Santa Maria in Via Lata'') е црква која се наоѓа во Рим, Италија и е во склопот на Римокатоличката црква. Се смета дека самиот Свети Павле во оваа тогашна капела поминал две години, кога бил и уапсен од страна на властите. Самата изградба на црквата била во текот на 5 век, а реновирана во 1639 година.
Црква Санта Марија ин Домника

Црквата Санта Марија ин Домника (италијански :''Basilica di Santa Maria in Domnica'') е црква која се наоѓа во Рим, Италија и е во склопот на Римокатоличката црква. Црквата била изградена на местото на некоја друга црква во 7 век.
Црква Санта Марија ин Космедин

Црквата Санта Марија ин Космедин (италијански :''Santa Maria in Cosmedin'') е црква која се наоѓа во Рим, Италија и е во склопот на Римокатоличката црква. Црквата била изградена во 6 век. Во периодот помеѓу 1118 до 1124 година, во времето на Папа Каликст II, црквата била реновирана, како и во 1718 година кога биле употребени елементи од барокот и и била подновена нејзината фасада. Исто така, била реновирана и во периодот помеѓу 1894 до 1899 во времето на Папа Климент XI.
Тиканга

Тиканга (маор. ''tikanga'', букв. „правилност“, „прикладност“) е маорски збор со прилично широко значење и смисла — култура, обичај, етика, бонтон, начин, формалност, знаење, манир, значење, механизам, метод, протокол, стил.
Неговото општо значење е „маорски начин на постапување“. Овој води потекло од маорскиот збор „тика“, што значи 'правилно' или 'прикладно'.
Од 1980-тите години поимот се јавува во новозеландскиот англиски јазик поради новодонесените закони кои наложуваат советување со претставници на локалните ''иви'' (племиња) за сите поважни работи, како да речеме раководење со ресурси.
1 Поврзано
* Маори
* Таха маори
* Маорска култура
Црква Санта Марија сопра Минерва

Црквата Санта Марија сопра Минерва (италијански :''Basilica di Santa Maria sopra Minerva'') е црква која се наоѓа во Рим, Италија и е во склопот на Римокатоличката црква. Црквата е единствената црква изградена во готски стил во Рим.
Список на астероиди (1–1000)

Ова е делумен список на астероиди подредени според број, почнувајќи од 1 до 1000. Главниот список ќе го најдете на Список на астероиди.
!| 1–100 [ уреди]
! | 101–200 [ уреди]
! | 201–300 [ уреди]
! | 301–400 [ уреди]
! | 401–500 [ уреди]
! | 501–600 [ уреди]
! | 601–700 [ уреди]
! | 701–800 [ уреди]
! | 801–900 [ уреди]
! | 901–1000 [ уреди]
Тана (езеро)

Тана (амхарски: ጣና ሐይቅ ''Ṭānā Hāyḳ''; понекогаш нарекувано и "Дембија" според регионот на север од езерото) е езеро во Етиопија, од кое извирра Синиот Нил и е најголемо езеро во Етиопија. Се наоѓа во северозападниот дел на Етиопската Висорамнина, и според податоците од 1967/68, тоа е долго околу 80 км и широко околу 66 км, со максимална длабочина од 14.8m. Се наоѓа на надморска висина од 1.840 метри. Главни притоки на езерото се реките Мал Абај, Реб и Гумара и има површина од 3.000 до 3.500 км<sup>2</sup> зависко од дождовните периоди.